Tere hommikust, austatud ametikaaslased! Hea Riigikogu! Alustame Riigikogu täiskogu I istungjärgu esimese töönädala neljapäevast istungit. Kõigepealt palun Riigikogu kõnetooli neid Riigikogu liikmeid, kes soovivad üle anda eelnõusid või arupärimisi! Kõnesoove ei ole. Liigume edasi teadete juurde. Neid on üsna tublisti. Pärast täiskogu istungi lõppu toimuvad siin istungisaalis järgmiste parlamendirühmade asutamiskoosolekud: Eesti-Rootsi, kokkukutsuja on Valdo Randpere; Eesti – Kagu-Aasia, kokkukutsuja on Valdo Randpere; Eesti-Georgia, kokkukutsuja on Eerik-Niiles Kross; Eesti-Portugal, kokkukutsuja on Aivar Sõerd; Eesti-Leedu, kokkukutsuja on Aivar Sõerd; Eesti-Läti, kokkukutsuja on Mailis Reps; Eesti-Norra, kokkukutsuja on Mailis Reps; Eesti – Lõuna-Korea, kokkukutsuja on Mailis Reps; Eesti-Moldova, kokkukutsuja on Deniss Boroditš; Eesti-Kõrgõzstan, kokkukutsuja on Deniss Boroditš; Eesti-Valgevene, kokkukutsuja on Valeri Korb; Eesti-Aserbaidžaan, kokkukutsuja on Mihhail Korb; Eesti-Venemaa, kokkukutsuja on Igor Gräzin; Eesti-Taani, kokkukutsuja on Laine Randjärv. Riigikogu juhatus ootab kõigi nende 14 parlamendirühma asutamiskoosolekust väga aktiivset osavõttu. Meil ei ole täna kavas mitte ainult parlamendirühmade kokkukutsumine ja asutamine, vaid täna toimuvad ka toetusrühmade asutamiskoosolekud. Need toetusrühmad on järgmised: Eesti korteriühistute toetusrühm, kokkukutsuja on Dmitri Dmitrijev; taasmoodustatav Tiibeti toetusrühm, kokkukutsuja on Andres Herkel; soome-ugri rahvaste toetusrühm, kokkukutsuja on Laine Randjärv; Peipsiveere toetusrühm, kokkukutsuja on Terje Trei; õigeusuliste saadikurühm, kokkukutsuja on Vladimir Velman; puuetega inimeste toetusrühm, kokkukutsuja on Monika Haukanõmm. Ka nendest rühmadest ootame aktiivset osavõttu. Nüüd palun teie abi ja teeme kohaloleku kontrolli! Kohalolijaks registreerus 92 Riigikogu liiget, puudub 9. Asume tänase päevakorra punktide juurde. Hetkel ühtegi punkti ei ole. Tänane istung on lõppenud. Ma tänan teid ja soovin teile jõudu teie töös! Istungi lõpp kell 10.03.